У раскопе №12 кв. В, С-5,6 у пясчанай глебе захаваліся рэшткі агнішча №1 у выглядзе акруглай пляцоўцы шырынёй 1.1 м і даўжынёй 1.3 м. З усіх бакоў, нібыта колам (шырыня 0.005-0.25 м) яго атачала абпаленая гліна. На паверхні пляцоўкі ў хаатычным беспарадку захаваліся 6 невялікіх камянёў. Магутнасць пласта зямлі з прадуктамі гарэння дасягала 02.-0.25 м. У ім паўсюдна сустракаліся аскепкі керамікі, фрагменты абпаленых костак жывёл, недапаленыя кавалкі дрэва. Вызначана, што сценкі і падмурак ямы абмежаваныя глінянай абкладкай.